Source: http://freeex.activewatch.ro/sesizare.php?s=386
Timestamp: 2019-05-21 09:01:57+00:00

Document:
Consiliul-Superior-al-Magistraturii-a-refuzat-s-publice-informaii-pe-site-ul-oficial
Consiliul Superior al Magistraturii a refuzat să publice informații pe site-ul oficial
În iunie 2012, Consiliul Superior al Magistraturii a anunțat printr-un comunicat de presă că nu va mai publica nici un fel de documente pe site-ul oficial. CSM a motivat decizia spunând că a fost sancționată recent de Autoritatea Națională de Supraveghere a Prelucrării Datelor cu Caracter Personal (ANSPDCP) în urma publicării pe site-ul insituției a unor documente de uz intern, care conțin date personale. CSM a susținut că a primit avertisment, „nu pentru prelucrarea nelegală a datelor cu caracter personal” [1], ci „drept urmare a publicării unor date personale pe site-ul oficial”[2].
Procesul verbal întocmit de cei de la ANSPDCP a arătat însă că cei de la CSM au fost avertizați pentru „prelucrarea nelegală a datelor cu caracter personal”[3]. Autoritatea a considerat că reprezentanții CSM au încălcat legea pentru că „nu au răspuns la solicitarea unui cetățean care și-a exercitat dreptul de intervenție asupra datelor personale din Raportul publicat pe site-ul operatorului”[4]. Conform legislației în vigoare, orice persoană are dreptul de a obține de la operatorul de date personale (Consiliul Superior al Magistraturii, în cazul de față), la cerere și în mod gratuit, rectificarea, actualizarea, blocarea sau ștergerea datelor, în special a celor incomplete sau inexacte. CSM era obligat să răspundă cetățeanului în termen de 15 zile, nu a făcut-o și, astfel, a primit sancțiune de la ANSPDCP.
Autoritatea Națională de Supraveghere a Prelucrării Datelor cu Caracter Personal nu a cerut niciodată Consiliului Superior al Magistraturii să oprească publicarea dosarelor pe site-ul oficial al acestei instituții.
[1] „ANSPDCP a sancționat CSM cu avertisment pentru prelucrarea nelegală a datelor cu caracter personal”, Juridice.ro, 25 iunie 2012.
[3] „Restaurația lipsei de transparență la CSM”, Adrian Neașu, MembriCsm.ro, 25 iunie 2012.

References: CSM 
 CSM 
 CSM 
 CSM 
 CSM 
 CSM